कर्नाटक में चुनाव नतीजे जैसे-जैसे आ रहे है राज्य में बड़ा उलटफेर होता नजर आ रहा है. बीजेपी 106 सीटों पर आगे है लेकिन बहुमत के 112 के आंकड़े से अभी दूर है. कांग्रेस 73 और जेडीएस 41 सीटों पर आगे है. खबर है कि कांग्रेस जेडीएस के साथ गठबंधन करने पर राजी हो गई है और कुमार स्वामी को सीएम प्रत्याशी बनाने पर सहमत है. कांग्रेस नेता गुलाम नबी आजाद ने इस बारे में सोनिया गांधी से बात की है. आजाद ने सोनिया गांधी से एचडी देवेगौड़ा से बात करने को कहा है.